אמנית. עוסקת בציור, הדפס, פיסול. חברת קיבוץ נחשון.
נולדה בשנת 1935 בניו יורק. בשנים 1953-1952 למדה אמנות ב-Cooper Union Academy of Art. בשנים 1955-1953 למדה במכון לאמנות בשיקגו. בשנת 1965 עלתה לישראל והצטרפה לקיבוץ נחשון. עבדה בענפים שונים, בין השאר לימדה אנגלית, עברית, אמנות ומלאכת יד בקיבוץ נחשון ובתיכון בכפר מנחם, וכן יצרה עבודות אמנות וקישוטים לחגים עבור הקהילה. בשנת 1957 החלה להציג את עבודותיה בתערוכות. בשנים 1964-1962 למדה עיצוב תפאורות אצל אהרון אדר. אחרי כן יצרה תפאורות ותכננה תלבושות בהפקות תיאטרון של התנועה הקיבוצית, בתיאטראות 'זווית' ו'אהל' וכן עבור פסטיבלי הים האדום באילת. בשנת 1967 זכתה בפרס ע"ש דבורה דוידזון. בשנת 1982 יצרה פסלים סביבתיים בקרית שמונה והרצליה בהזמנת משרד השיכון. כיום עוסקת ביצירת סרטים במסגרת הטלוויזיה הקהילתית.
השתתפה בתערוכות קבוצתיות: ארגון אמני הקיבוץ הארצי (1966-1957); תערוכת אמנים צעירים, בית האמנים, תל-אביב (1963); תערוכת אמנים צעירים, ביתן הלנה רובינשטיין, מוזיאון תל-אביב (1964); 'ציירים ישראליים', מוזיאון מנצ'סטר, אנגליה (1967); בית האמנים, ירושלים (1971); אמנות גראפית בישראל, ביתן הלנה רובינשטיין, מוזיאון תל-אביב (1973); 'אמנים בקיבוץ', מוזיאון בית יד לבנים, פתח-תקווה (1983); פסטיבל פסלים סביבתיים, ערד (1986); 'כתם ירוק בעיר', תערוכת אמני תנועה הקיבוצית, בנייני האומה, ירושלים (1996); תערוכת פיסול, גלריה המגדל, תל אביבׂ(1997); תערוכת אמני הדרום, מוזיאון השפלה, כפר מנחם (1999) ועוד.
תערוכות יחיד: גלריה 220, תל-אביב (1965); גלריה לים, תל-אביב (1968); גלריה הקיבוץ, תל-אביב (1970); גלריה אנג'ל, ירושלים (1970); 'נופים פנימיים', בית יד לבנים, פתח-תקווה (1973); צוותא, תל-אביב (1978); מוזיאון וילפריד ישראל, הזורע (1974); בית אורי ורמי נחושתן, אשדות יעקב (1981); בית האמנים, ירושלים (1981); בית יד לבנים, פתח-תקווה (1982); גלריה 'סטאר', מרכז ניוטון, ניו-יורק (1984); 'בין זיכרון לשכחה', 'גשר כמטאפורה', גלריה נחשון (1995); 'זורם', גלריה נחשון (1999); 'ציורים', גלריה לשלום, גבעת חביבה (2001) ועוד.
בשנים 1989-1988 למדה תרפיה באמנות ובהבעה ב'לסלי קולג''. אחרי כן למדה קורסים מתקדמים בתחום בסמינר לוינסקי ובשוויץ. משנת 1988 עובדת כמטפלת באמנות ובהבעה במסגרות שונות. בין השאר עבדה בקרב תלמידי בית ספר וקבוצות של חולי נפש ומכורים לסמים. מלמדת מורים וגננות אמנות ותרפיה באמנות בסמינר הקיבוצים, במכון מופת, במכון 'שמע', בסמינר גבעת חביבה ועוד.